Тольятти Сабан туе һәм “телсез күкеләр”ебез...

	Бу өлкәбездә үткәрелгән быелгы Сабан туйларының иң соңгысы булгандыр. Югыйсә, Тольяттида милли бәйрәмнәребезне гел, беренчеләрдән булып, шәһәр көне белән бергә уздыру гадәткә кереп киткән иде инде. Ә бу юлы, Ураза ае һәм башка җитди сәбәпләр аркасында Сабан туен шулай июль ахырына калдырырга туры килгән.	 Тольяттига (“Ставрополь на Волге”) 281 ел тулуга багышлап, 31нче тапкыр уздырылучы Сабан туе белән халыкны сәхнәдән шәһәрнең татар милли-мәдәни автономиясе җитәкчесе Рәүф Кирасиров, шәһәр округы башлыгы Сергей Асташев, өлкә администрациясе департаментының милләтләр һәм дини кон¬фессияләр сәя¬сәте идарәсе җитәкчесе Надежда Осипова (ул өлкә башлыгы Дми¬трий Азаровның тәбрикләвен халыкка җит¬керде), Татар¬станның Балык Бистәсе муниципаль районы башлыгы Илдар Таҗетдинов (ул да Рес¬пуб¬лика президенты Рөстәм Миңнехановның тәбрикләү хатын укыды), Самара Губерна Думасы рәисенең беренче урынбасары Екатерина Кузьмичева, Тольятти шәһәр Думасы рәисе Дмитрий Мигель, шәһәрнең имам-мөхтәсибе Ислам хәзрәт Гомәров һәм башкалар тәбрикләделәр. Сабан туе әләмен күтәрү хокукы сугыш һәм хезмәт ветера¬ны, шәһәрнең танылган кешесе 90 яшьлек Гакыйль ага Фәи¬зовка бирелде. Әләмне кү¬тәр¬гәннән соң ике сәхнәдә кон¬церт программасы, төрле мәй¬дан¬чыкларда милли уеннар, спорт ярышлары башланып китте. 
	Рәфгать ӘҺЛИУЛЛИН	
Бердәмлек

	№ --- | 05.08.2018	


